text: Video: Se Wim med tot og sokker med muse-patter
  23 september 2016 kl. 12.18
  Britta Andreasens løsninger af opgaverne i 1. afsnit af Den Store Strikkedyst sæson 3 skabte en del postyr.
  I 1. afsnit af strikkedysten skulle alle ti deltagere prøve kræfter med to udfordringer; en babysok og en maskot.
  Britta løb med sejren i kategorien babysok, hvor hun forsøgte at strikke en mus med ører. I videoen afslører hun dog, at det ligner noget andet end ører; nemlig patter.
  Ikke nok med det. Britta var ikke færdig med at chokere. Hun strikkede også sin mand Wim i maskot-konkurrencen.
  - Wim, jeg skal nok gøre den godt stor, så du ikke bliver skuffet, sagde hun til sin mand under optagelserne. Her kan du se hende i 1. afsnit:
  Stand up'eren Tobias Dybvad morede sig også i løbet af ugen over Brittas maskot på TV 2.
  Godt 17 minutter inde i sæsonens fjerde afsnit (Thorshavn-udgaven) spørger han med reference til sidste års strikkede penis til hverdagsbrug:
  - Hvad er det for en badebuks og hvad er det med strikkedamer og penisser? Og hvorfor har han seler på?.
  Han tilføjer:
  - Jeg er ikke sikker på, at jeg har lyst til at se hendes mand i en rigtig badebuks. (kunstpause) Det er løgn, det kunne jeg faktisk rigtigt godt tænke mig.
  Her kan du få adgang til hans programmer. (TV2Play)
  I toppen af denne artikel kan du se alle deltagernes løsninger på afsnittets to udfordringer: babysok og maskot.
  Anna Linnet måtte som den første deltager forlade Den Store Strikkedyst. Herunder kan du se hendes løsninger på de to udfordringer:
  
  
  
  